Istusime kursavendadega kiiresti jahenevas augustiõhtus ja arutlesime elu võimalikkuse üle peale juubelisünnipäeva. Meil on selline konservatiivsevõitu kursus - oleme korraldanud kogunemisi iga viie aasta tagant. Nüüd võtsime vindise peaga vastu otsuse, et esimesed heidetakse, tagumised tapetakse - tuleb  korraldada iga kolme aasta tagant, sest esimesed kaotused elavjõus olid juba kaks aastat tagasi ja nii võib iga viie aasta tagant kohtudes avastada järjest hõreneva osalejate rea loomuliku kao tõttu. Kellelgi turgatas pähe, et mõistlik oleks ühildada kasulik meeldivaga - selles eas inimesed vajavad ka tervisekontrolli ja mis on naisterahvaste ohufaktor nr. 1? Loomulikult rinnavähk Seega otsustasime. et enne kursuse kokkutuleku pidulikku avamist korraldame naisterahvastele rindade kontrolli, esialgu visuaalselt,  seejärel, kahtluse korral, ka manuaalselt. Siit läks teema sujuvalt edasi meesterahvaste ealistele iseärasustele, aga mehe eesnäärme manuaalse kontrolli võimalustel ma siinjuures lähemalt ei peatu;)